**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ... 2025,

**ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 147/2001 Z. z. o reklame a o zmene a doplnení niektorých zákonov v znenízákona č. 23/2002 Z. z., zákona č. 525/2005 Z. z., zákona č. 282/2006 Z. z., zákona č. 342/2006 Z. z., zákona č. 102/2007 Z. z., zákona č. 648/2007 Z. z., zákona č. 402/2009 Z. z., zákona č. 182/2011 Z. z., zákona č. 362/2011 Z. z., zákona č. 313/2012 Z. z., zákona č. 459/2012 Z. z., zákona č. 102/2014 Z. z., zákona č. 199/2014 Z. z., zákona č. 373/2014 Z. z., zákona č. 412/2015 Z. z., zákona č. 307/2018 Z. z., zákona č. 532/2021 Z. z., zákona č. 265/2022 Z. z. a zákona č. 108/2024 sa mení a dopĺňa takto:

Za § 9 sa dopĺňa nový § 9a, ktorý znie:

**„§ 9a Reklama na hazardné hry**

1. Zakazuje sa vysielanie reklamy na stolové hazardné hry, hazardné hry na výherných prístrojoch, hazardné hry na termináloch videohier, hazardné hry na technických zariadeniach obsluhovaných priamo hráčmi, hazardné hry na iných technických zariadeniach, stávkové hry a lotériové hry, šírené prostredníctvom televíznej programovej služby alebo rozhlasovej programovej služby v čase od 6.00 h do 22.00 h..
2. Obmedzenie šírenia reklamy prostredníctvom televíznej programovej služby alebo rozhlasovej programovej služby v čase od 6.00 h do 22.00 h sa nevzťahuje na reklamné oznámenie, predmetom ktorého je výlučne informácia o obchodnom mene prevádzkovateľa hazardnej hry vrátane zobrazenia obchodnej značky/loga prevádzkovateľa bez toho, aby obsahom reklamného oznámenia prevádzkovateľa hazardnej hry bola aj informácia o ním poskytovanej hazardnej hre s cieľom uplatniť túto hazardnú hru na trhu alebo akákoľvek iná forma podnecovania k účasti na hazardnej hre dostupnej na území Slovenskej republiky.
3. Taktiež sa zakazuje reklama na hazardné hry na všetkých druhoch informačných nosičov.“.

**Čl. II**

Tento zákon nadobúda účinnosť 1. januára 2026.